1. VEZA IZMEĐU EKONOMSKOG PLANIRANJA, PROSTORNOG 
PLANIRANJA I PROJEKTOVANJA PUTEVA? 

-Projektovanje puteva je proces kojim se mora obezbijediti zahtjevani nivo 
kvaliteta uz najniži nivo troškova građenja i eksploatacije, ali i zaštite 
okoline. 

-Planiranje predstavlja optimalan raspored ljudi, dobara i djelatnosti na 
određenoj teritoriji radi njene optimalne upotrebe. 

-Prostorni planovi su niz dokumenata kojima se definišu svi elementi 
razvoja koji imaju svoju materijalizaciju u prostoru. 


2. PODJELA GRADSKIH SAOBRAĆAJNICA? 

a) Gradske saobraćajnice primarne: 

-gradski autoputevi i gradske magistrale učestvuju u mreži prosječno sa 
8% dužine a na njima se obavi oko 48% transporta; 

-gradskim saobraćajnicama (15% dužine i 26% rada); 

-sabirne ulice (13% dužine i 10% rada); 

-pristupne ulice (64% dužine i 16% rada). 

b) Gradske saobraćajnice sekundarne: 

-pristupne ulice (najbrojnija kategorija) 

-parkirališta su namijenjena za obavljanje funkcije mirovanja motornih 
vozila. 


3. ELEMENTI PROJEKTNE GEOMETRIJE? 

(ELEMENTI SITUACIONOG PLANA)? 

Situacioni plan puta sastoji se iz projektnih linija koje prikazuju tok 
karakterističnih tačaka poprečnog profila i definišu njihov položaj u 
horizontalnoj ravni. Najveći broj geometrijskih oblika situacionog plana 
sastavljen je kombinacijom pravaca, kružnih i prelaznih krivina. 


4. TRASIRANJE I OBLIKOVANJE? 

Trasa puta predstavlja prostornu konstrukciju u kojoj su objedinjeni 
elementi triju osnovnih projekcija. Cilj trasiranja je da se ostvari 
funkcionisanje trase koja će u isto vrijeme biti pouzdana i stabilna u 
inženjerskom pogledu, estetski oblikovana i uklopljena u pejzaž. Prije 
početka trasiranja neophodno je prikupiti sve relevantne podatke u okviru 
razmatranog koridora koji se prvenstveno odnosi na: urbanističke, 
topografske i ekonomske uslove. 

Postupak trasiranaja se sastoji od sljedećih koraka: utvrđivanje ''grube 
osovine"', povlačenje ''nulte linije'', geometrijsko definisanje projektne 
osovine i analitičku obradu trasa. Gruba osovina predstavlja vazdušnu 
liniju, pravac između početne i krajnje tačke razmatrane dionice. Nultia 
linija predstavlja putanju konstantnog nagiba koja spaja dvije fiksne tačke 
povijajući se po terenu bez zemljanih radova. 


5. DONJI STROJ PUTA? 

-Osnova na koju se postavlja gornji sloj (kolovozna konstrukcija) puta. 
-Savlađivanje raznih prepreka i neravnina na terenu. 

-Prenošenje opterećenja gornjeg stroja i vozila koja po njemu saobraćaju 
na prirodno tlo. 


-Mora biti stabilan i postojan na dejstvo spoljašnjih sila izazvanih 
statičkim i dinamičkim dejstvom vozila. 

Elementi donjeg stroja: 

-geotehnički objekti (usjeci, tuneli, galerije, nasipi); 

-objekti za premošćavanje prirodnih ili vještačkih prepreka (mostovi, 
prepusti, vijadukti, nadputnjaci, podputnjaci, tuneli...); 

-objekti za osiguranje puta od spoljašnjih uticaja (potporni i obložni 
zidovi, zaštitne konstrukcije, snjegobrani, vjetrobrani, galerije...) 


